Zeinixx

Dieynaba Sidibé (born July 2, 1990), popularly known as Zeinixx, be a Senegalese slam poet, graffiti artist den activist.
 Early years den education 
Na dem born Sidibé insyd de suburbs of Thiaroye station wey she grow up insyd Dakar. Wen na she be kiddie, she often spend ein pocket money for drawing materials top. Na ein mommie be against make she cam turn artist wey one day she throw away all Sidibé ein paints. She wan ein daughter make she cam turn a doctor instead. Sidibé however continue dey paint. For age 18, she begin dey develop an interest insyd hip-hop culture den slam poetry wey she move into graffiti. Insyd 2008, she stop dey study management studies make she devote ein time for graffiti top. She cam turn a member of de hip-hop community for de Africulturban Center outsyd Dakar, na ber she hone ein skills insyd graffiti painting.

 Career 
Insyd 2009, for de age of 19, she be known make she cam turn Senegal ein first female graffiti artist. Since de beginning of ein graffiti career, renowned Senegalese graffiti artist Grafixx al Mukhtar be known he mentor am. As a way of paying homage to Grafixx al Mukhtar, she name einself Zeinixx, wich be a fusion of ein name Zeina den ein name Grafixx.

Sidibé dey use ein graffiti make she campaign give women's rights den make dem speak out for social den environmental issues top. De theme of women be recurrent insyd ein works, wich sanso dey reflect on de place of women insyd sub-Saharan African society.

Each year, for International Women's Rights Day for March 8, she dey participate insyd de Women Life project, a graffiti session organise for de occasion.

Dem fi find ein graffiti for de walls of Dakar, wey dey include ein de facade of de U.S. Embassy insyd Senegal.

 References 

Category:Human
Category:Senegalese people
Category:Senegalese women artists
Category:21st-century women artists
Category:Senegalese activists
Category:1990 births
Category:Women graffiti artists
Category:Senegalese women activists
Category:21st-century Senegalese women
Category:Slam poets
Category:People wey komot Dakar